Nepotul lui Elvis Presley a murit la doar 27 de ani.
Benjamin Keough s-ar fi sinucis prin împuşcare duminică. Poliţia investighează circumstanţele în care tragedia s-a produs. Nepotul lui Elvis Presley este cunoscut pentru asemănarea cu celebrul lui bunic.
Nepotul lui Elvis Presley, Benjamin Keough, a murit în Calabasas, California în ceea ce aparent pare a fi o sinucidere. Tânărul de 27 de ani a fost descoperit decedat prin împuşcare duminică de către poliţişti. Poliţia investighează cum s-a produs tragedia.Mama sa este devastată şi a spus prin purtătorul de cuvânt al familiei că "băiatul era dragostea vieţii ei".Ben provine dintr-o familie celebră. Bunicul său este Elvis Presley, cu care semăna izbitor. În 2009 semna un contract în valoare de 5 milioane de dolari cu o casă de discuri. A apărut în câteva filme, iar în afară de asta, nu se cunosc prea multe despre el în mod public. Nepotul lui Elvis nu era activ pe reţelele sociale.